07.11 . 2020 Америка , чест е за мен , че ме избра да ръководя великата ни държава . Работата , която ни предстои , ще бъде тежка , но ви обещавам следното : ще бъда президент на всички американци - независимо дали сте гласували за мен или не , написа Джо Байдън в Туитър , след като световните информационни агенции съобщиха , че той е новият президент на САЩ . Ще запазя доверието , което сте ми гласували , добави Байдън . На този фон , преди час , досегашният президент на САЩ Донал Тръмп написа в социалната мрежа : Спечелих този вот , с много ! Демократът Джо Байдън печели надпреварата за Белия дом срещу действащия президент републиканец Доналд Тръмп , съобщиха водещи американски телевизии по - рано .